রোহতকে পিটিয়ে খুন স্বর্ণপদক জয়ী জাতীয় স্তরের বডি বিল্ডার

ওয়েব ডেস্ক- বিয়ে বাড়িতে মহিলাদের সঙ্গে অশালীন আচরণ করছিল কিছু উচ্ছৃঙ্খল। কনের বাড়ির মেয়েদেরকে কটূক্তি করছিল তারা। সেই বাড়িতেই নিমন্ত্রিত অতিথি হিসেবে গিয়েছিলেন জাতীয় স্তরের বডি বিল্ডার রোহিত ধনখড় (National Level bodybuilder Rohit Dhankar)। এই ধরনের অভব্য আচরণের প্রতিবাদ জানিয়েছিলেন রোহিত। এর এই কারণে নৃশংসভাবে খুন হতে হল রোহিতকে। ঘটনায় শোকস্তব্ধ রোহিতের পরিবার। অভিযুক্তদের খোঁজে তল্লাশি শুরু করেছে পুলিশ।

রোহিতের বাড়ি রোহতকের (Rohtak) হুমায়ুনপুর গ্রামে। গত শুক্রবার রোহিত একটি বিয়ে বাড়িতে গিয়েছিলেন। ভিওয়ানিতে ছিল সেই অনুষ্ঠান। তার সঙ্গে রোহিতের বন্ধুরাও ছিলেন। প্রত্যক্ষদর্শীদের কথায় বিয়েবাড়িতে আসা কিছু যুবক অশালীন আচরণ করছিলেন। কনের বাড়ির মেয়েদের সঙ্গেও অভব্য আচরণ করছিল তারা। ওই সময় কিছুটা দূরে দাঁড়িয়েছিলেন রোহিত। ঘটনার তীব্র প্রতিবাদ জানান তিনি। সেই সময় সব কিছু মিটে যায়। অনুষ্ঠান শেষে রাতে বাড়ি ফিরছিলেন তিনি। তখনই রোহিতকে ঘিরে ধরে ১৫ থেকে ২০ জনের একটি দল।

হকিস্টিক দিয়ে তার শরীরের একাধিক জায়গায় বেধরক মারধর করা হয়। রক্তাক্ত অবস্থায় তাঁকে ফেলে দিয়ে পালিয়ে যায় অভিযুক্তরা। রোহিতকে হাসপাতালে যাওয়া হয় তাঁকে। চিকিৎসা চলাকালীন মৃত্যু হয় রোহিতের। গুরুতর চোটের আঘাতে মৃত্যু বলে জানিয়েছেন চিকিৎসকেরা। রোহিতে এইভাবে নৃশংস হত্যাকাণ্ডকে মেনে নিতে পারছে না পাড়া প্রতিবেশীরা। রাজ্যে আইন শৃঙ্খলার অবনতির প্রশ্ন তুলে সরব হয়েছেন তারা।

আরও পড়ুন-  বছরের শেষে কমে গেল গ্যাসের দাম!

রোহিত ধনখড় একজন জাতীয় স্তরের বডি বিল্ডার। ২০১৮ জাতীয় স্তরের প্রতিযোগিতায় স্বর্ণপদক পেয়েছিলেন তিনি। এছাড়াও একাধিক পদক রয়েছে তাঁর ঝুলিতে। সম্প্রতি রোহতকের সেক্টর ৪-এ একটি জিমও তৈরি হয়েছিলেন। অভিযুক্তদের কঠিন শাস্তির দাবি তুলেছেন তাঁর পরিবার।

দেখুন আরও খবর-